T – MOKRICE

Danes pa sta se na delovnem srečanju v gradu Mokrice sestali tudi delegaciji vrhovnih sodišč Slovenije in Hrvaške pod vodstvom njihovih predsednikov Mitje Deisingerja in Ivice Crniča. Na srečanju so govorili o vlogi vrhovnega sodišča pri vstopanju v Evropsko unijo, o izobraževanju sodnikov in sodnega osebja, informatizaciji sodišč, elektronski zemljiški knjigi in spremembah kazenske zakonodaje. Slovenski vrhovni sodniki so hrvaškim kolegom predstavili izkušnje na področju prilagajanja evropski zakonodaji. Razpravljali so tudi o strokovnosti delovanja vrhovnih sodišč obeh držav in možnostih poenostavljanja sodnih postopkov, zavzeli pa so tudi za tesnejše sodelovanje na področju izobraževanja sodnikov.

